
RESPUBLIKINIO REKORDO SIEKIMO
,,DIDŽIAUSIA NERTŲ SEVETĖLIŲ KOMPOZICIJA“
NUOSTATAI

I. BENDROSIOS NUOSTATOS
         AKTUALUMAS: originaliai paminėti Valstybės dieną.
	1251 metais Mindaugui priėmus krikštą, Lietuvos Didžioji Kunigaikštystė popiežiaus Inocento IV Milane surašyta bule buvo paskelbta katalikiška Lietuvos karalyste. Tokiu būdu Lietuvos didysis kunigaikštis, vėliau Lietuvos karalius Mindaugas žengė žingsnį Lietuvos valstybės tarptautinio pripažinimo Europoje link. Vis dėlto 1253 m. liepos 6-ąją dieną karaliaus Mindaugo ir kunigaikštienės Mortos vainikavimas buvo dar reikšmingesnis pasiekimas Lietuvai, kada popiežiaus įsaku buvo įkurta Lietuvos vyskupija, o kartu ir Lietuvos valstybė. Liepos 6-oji – Valstybės diena – paskelbta Valstybės švente 1990 m. spalio 25 d.


	


1.  Respublikinio rekordo siekimo „Didžiausia nertų servetėlių kompozicija“ nuostatai (toliau – Nuoatatai) organizavimo ir vertinimo tvarka.
2. Respublikinio rekordo siekimo organizatorius – Panevėžio lopšelis – darželis „Puriena“ (toliau – Organizatorius), adresas – Kniaudiškių g. 57, LT– 37134 Panevėžys.
3. Rekordo siekimo tikslas tikslai: suburti kūrybiškus, darbščius, šalies patriotus netradiciškai švęsti Valstybės dieną – Liepos 6-ąją.
4. Skatinti dalyvius, nerti įvairių raštų servetėles iš kurių bus sudėliota didžiulė saulė Lietuvai. (sieksime Lietuvos rekordo: didžiausias servetėlėmis padengtas plotas).
5. Siekiant rekordo stiprinti bendrystės ryšius, garsinti Lietuvos vardą. Neriant servetėles, pademonstruoti tautinį paveldą, lietuvių darbštumą, gebėjimą puoselėti istorines ir tautines vertybes. 
6. Paskatinti dalyvius apmąstyti savo tapatybę ir apsvarstyti, kokiomis priemonėmis jie gali prisidėti prie Valstybės stiprinimo, taikos palaikymo ir darnios globalios visuomenės plėtros.
          
II. KONKURSO  ORGANIZAVIMO TVARKA
7. Respublikinio rekordo siekime  gali dalyvauti švietimo įstaigos, namų bendruomenės, pavienės šeimos. 
8. Organizacijos, norinčios dalyvauti rekordo siekime  iki 2017 m. balandžio 27 d. adresu: Kniaudiškių g. 57, LT– 37134 Panevėžys, arba el. paštu: panevezioldpuriena@gmail.com   organizatoriui pateikia: užpildytą nustatytos formos rekordo siekimo  paraišką (priedas Nr.1);
9. Rekordo siekimo nuostati ir dalyvio paraiška skelbiama organizatoriaus interneto  svetainėje  www.ldpuriena@puslapiai.lt 
10. Dalyviai neria įvairių raštų 20 centimetrų  apvalias geltonos spalvos  (įvairių atspalvių) servetėles. Servetėlės turi būti išlygintos ir pastandintos
11.  Konkurso  dalyviai savo sukurtas servetėles pristato ir/ar atsiunčia organizatoriaus nurodytu adresu iki 2017 gegužės 31 d. (Papildoma informacija teikiama tel. (845)429286, +37061651315).
12.  Organizatoriai suskaičiuoja pateiktas servetėles, registruoja rekordo  siekimą agentūroje, suderina laiką ir vietą su nepriklausomais stebėtojais. 
13.   Organizatoriai skleidžia informaciją žiniasklaidos priemonėse. Randa rėmėjus, kurie drono pagalba nufilmuoja rekordo siekimo faktą ir sudėliotą kompoziciją.
14. Rekordo siekimui  pristatytos servetėlės liepos 5 d. išdėliojamos į vieną kompoziciją Panevėžio „Šaltinio“ progimnazijos sporto stadione.
15.  Organizatoriai kviečiasi bendradarbiavimo partnerių komandas servetėlių išdėliojimui. Renginio pradžia 2017 m.  liepos 5 d  10 val.  Pabaiga, kai užfiksuojamas rekordas.
16. Rengio pabaigoje servetėlės surenkamos ir organiozatorių saugomos iki 2017 m. Panevėžio miesto įkūrimo šventėje, kurios metu organizatoriai už simbolinį mokestį parduoda servetėles. 
17. Surinkti pinigai aukiojami agentūrai  „SOS VAIKAI“.
18. Neparduotos servetėlės padovanojamos Panevėžio Margaritos Rimkevičaitės paslaugų ir verslo mokyklos studentams – siuvėjams, kuriantiems rūbų  kolekcijas.

III. BAIGIAMOSIOS NUOSTATOS

19. Organizatoriai informuoja konkurso dalyvius apie rekordo siekime dalyvavusių asmenų skaičių bei išdėliotų sevetėlių skaičių.
20. Pagal pateiktas dalyvių registracijos anketas ir siunčiamus raštus organizatoriai parengia ir nurodytu el. paštu išsiunčia  pažymas apie dalyvavimą renginyje. 
21. Organizatoriai renginį viešina žiniasklaidos priemonėmis.
22. Organizatoriai įgyja teisę konkursui atsiųstus darbus savo nuožiūra  naudoti 
informaciniais ar edukaciniais tikslais (be autoriaus sutikimo ir kompensacijų). Dalyvavimas šiame Konkurse laikomas dalyvių sutikimu su šiomis sąlygomis.

PARAIŠKA
 DALYVAUTI  RESPUBLIKINIAME REKORDO SIEKIME
,,DIDŽIAUSIA NERTŲ SEVETĖLIŲ KOMPOZICIJA“
   ____________               
Pildymo data
(pildo dalyvis)
1. Duomenys apie  dalyvį
	Organizacijos  pavadinimas, 
rekvizitai
	



	Darbo grupės vadovo vardas, pavardė  
Kontaktiniai tel. 
El. p. adresas
	

	Dalyvių skaičius
	

	
Kiek servetėlių planuojama nunerti
	



              .......................................	                                        ...................................
        Organizacijos vadovo  vardas, pavardė                                                   parašas

